ป๋าดัน
&#8220;ปลัดอู้&#8221; สมชัย สัจจพงษ์ ปลัดกระทรวงการคลัง เป็นหัวเรือใหญ่แถลงเปิดตัวทีมฟุตบอลกระทรวงการคลัง ภายใต้ชื่อทีม &#8220;MOF ศุลกากร ยูไนเต็ด&#8221; ที่โอนทีมจากศุลกากรมาเป็นทีมของคลังเต็มตัว
3 ก.พ. 2560

“ปลัดอู้” สมชัย สัจจพงษ์ ปลัดกระทรวงการคลัง เป็นหัวเรือใหญ่แถลงเปิดตัวทีมฟุตบอลกระทรวงการคลัง ภายใต้ชื่อทีม “MOF ศุลกากร ยูไนเต็ด” ที่โอนทีมจากศุลกากรมาเป็นทีมของคลังเต็มตัว
ทั้งนี้ ปลัดอู้ประกาศจะหาผู้สนับสนุนให้ได้ปีละ 20 ล้านบาท ตั้งเป้าทะยานจากดิวิชั่น 3 ไปอยู่ดิวิชั่น 2 ให้ได้ภายในปีนี้
ยังไม่พอ จะเพิ่มแฟนบอล ของทีมจาก 1,000-2,000 คน เป็น 3-5 หมื่นคนอีกด้วย เพราะทุกนัดของการแข่งขัน ไม่ว่าจะในกรุงเทพฯ หรือต่างจังหวัด จะขอความร่วมมือข้าราชการและพนักงานรัฐวิสาหกิจของคลังยกครอบครัวไปเชียร์ให้เต็มสนาม สร้างความฮึกเหิมให้นักฟุตบอลสู้ตาย คว้าชัยมาให้ได้
เห็นปลัดคลังออกมาเป็นป๋าดันขนาดนี้ ทีมใหญ่ๆ ต้องหนาว เพราะทีมนี้เคยขึ้นชั้นไปเล่นไทยลีก ดิวิชั่นสูงสุดของไทยมาแล้ว
อย่าประมาทเชียว!!!